《紫云曲》
宋代·田锡

沈沈鸾殿垂珠箔，祥烟瑞气含楼阁。
三十六宫明月中，夜静无风花自落。
宝屏珠帐一梦时，灵仙初降趋丹墀。
烟衣霞绶赤瑛佩，钧天乐部前参差。
合奏铿锵向金屋，云是仙乡紫云曲。
朱弦远召舜湘灵，凤管应呼秦弄玉。
天汉星流夜既阑，露零珠树彤庭寒。
芙蓉枕上梦初觉，犹闻庭际声珊瑚。
上晓五音十二律，仙曲记持心历历。
金线龙头红玉笛，新声吹得情飘逸。
应是夔襄乐府魂，翻得雅音闻至尊。
俾与霓裳羽衣曲，递相奏向梨花园。

作者简介：田锡（940～1004），字表圣，田锡初名继冲，后更名为锡。嘉州洪雅（今属四川眉山市）人，祖籍京兆（今西安），唐末避黄巢之乱定居四川眉州洪雅（今槽渔滩镇）。曾祖父、祖父均为当时洪雅之名士，太平兴国三年(975)进士，官至右谏议大夫。北宋初年政治家和著名作家，在宋初的政坛和文坛享有较高的声誉。深为宋初士大夫所景仰。 生于晋高祖天福五年，卒于宋真宗咸平六年，年64岁。